Yhteinen ehdotus: NEUVOSTON ASETUS tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta /* KOM/2011/0035 lopull. - NLE 2011/0015 */





[pic] | EUROOPAN KOMISSIO | EUROOPAN UNIONIN ULKOASIOIDEN JA TURVALLISUUSPOLITIIKAN KORKEA EDUSTAJA | Bryssel 26.1.2011 KOM(2011) 35 lopullinen 2011/0015 (NLE) Yhteinen ehdotus: NEUVOSTON ASETUS tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta PERUSTELUT 1. Neuvoston asetuksella (EY) N:o 1210/2003 otettiin käyttöön Irakiin kohdistuvia tiettyjä rajoittavia toimenpiteitä yhteisen kannan 2003/495/YUTP ja Yhdistyneiden Kansakuntien turvallisuusneuvoston päätöslauselman 1483(2003) mukaisesti. Asetuksen (EY) N:o 1210/2003 2 artiklassa säädettiin erityisjärjestelyistä, jotka koskevat Irakin viemästä maaöljystä, siitä saatavista tuotteista ja maakaasusta suoritettavia maksuja sekä 10 artiklassa tietyn irakilaisen omaisuuden vapauttamista oikeudenkäyntimenettelyistä. 2. Näitä järjestelyjä sovellettiin 31. joulukuuta 2007 asti. Niiden soveltamista jatkettiin 31. joulukuuta 2009 asti 22. joulukuuta 2008 annetulla päätöslauselmalla 1859. YK:n turvallisuusneuvosto päätti 21. joulukuuta 2009 annetulla päätöslauselmallaan 1905 jatkaa näiden erityisjärjestelyjen soveltamista edelleen 31. joulukuuta 2010 asti, kuten Irak on pyytänyt. Asetusta (EY) N:o 1210/2003 on muutettu neuvoston päätöksen 2010/128/YUTP mukaisesti asetuksella (EY) N:o 168/2010. 3. YK:n turvallisuusneuvosto päätti 15. joulukuuta 2010 annetulla päätöslauselmallaan 1956 jatkaa näiden erityisjärjestelyjen soveltamista vielä kuudella kuukaudella 30. kesäkuuta 2011 asti ja päättää järjestelyt kyseisenä päivänä. Asetus (EY) N:o 1210/2003 olisi tämän vuoksi muutettava neuvoston päätöksen 2011/…/YUTP mukaisesti. 2011/0015 (NLE) Yhteinen ehdotus: NEUVOSTON ASETUS tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan, ottaa huomioon Irakia koskevaa yhteistä kantaa 2003/495/YUTP muuttavan neuvoston päätöksen 2011/…/YUTP[1], ottaa huomioon EU:n ulkoasioiden ja turvallisuuspolitiikan korkean edustajan ja komission yhteisen ehdotuksen, sekä katsoo seuraavaa: 4. Yhdistyneiden Kansakuntien turvallisuusneuvoston päätöslauselman 1483 (2003) mukaisesti tietyistä Euroopan yhteisön ja Irakin talous- ja rahoitussuhteita koskevista erityisrajoituksista 7 päivänä heinäkuuta 2003 annetun neuvoston asetuksen (EY) N:o 1210/2003[2] 2 artiklassa säädettiin erityisjärjestelyistä, jotka koskevat Irakin viemästä maaöljystä, siitä saatavista tuotteista ja maakaasusta suoritettavia maksuja, ja saman asetuksen 10 artiklassa säädettiin erityisjärjestelyistä, jotka koskevat tietyn irakilaisen omaisuuden vapauttamista oikeudenkäyntimenettelyistä. Näitä erityisjärjestelyjä sovellettiin 31 päivään joulukuuta 2010 asti.[3] 5. Yhdistyneiden Kansakuntien turvallisuusneuvoston 15 päivänä joulukuuta 2010 antaman päätöslauselman 1956 mukaan näitä järjestelyjä olisi jatkettava 30 päivään kesäkuuta 2011 ja niiden olisi päätyttävä kyseisenä päivänä. Asetus (EY) N:o 1210/2003 olisi muutettava neuvoston päätöksen 2011/…/YUTP mukaisesti. 6. Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi, ON HYVÄKSYNYT TÄMÄN ASETUKSEN: 1 artikla Korvataan asetuksen (EY) N:o 1210/2003 18 artiklan 3 kohta seuraavasti: ”3. Asetuksen 2 ja 10 artiklaa sovelletaan 30 päivään kesäkuuta 2011 asti.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja […] [1] EUVL L … , … 2010, s. .. . [2] EUVL L 169, 8.7.2003, s. 6. [3] Neuvoston asetus (EY) N:o 168/2010 (EUVL L 51, 2.3.2010, s. 1).